Diari Oficial de la Generalitat Valenciana


Sumari del DOGV 7530, del 21-05-2015 (2015/4528)

Notificació de la proposta de Resolució de 6 de maig de 2015, del director de l'Agència Valenciana del Turisme, de concessió d'ajudes destinades a l'adequació i millora de recursos turístics. Expedient número PAA-53-15 i altres.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7530

Data del DOGV
:   21-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4528


Organisme emissor
:   Agència Valenciana del Turisme

Tipus de document
:   Anunci

Notificació de la proposta de Resolució de 6 de maig de 2015, del director de l'Agència Valenciana del Turisme, de concessió d'ajudes destinades a l'adequació i millora de recursos turístics. Expedient número PAA-53-15 i altres. [2015/4528]  
Antecedents de fet  
Primer. Per Resolució de 28 de novembre de 2014, del president de l'Agència Valenciana del Turisme, publicada en el Diari Oficial de la Comunitat Valenciana número 7422, del dia 12 de desembre de 2014, es convoquen les ajudes 2015 de l'Agència Valenciana del Turisme, dirigides a les entitats locals de la Comunitat Valenciana. El programa 1 de l'esmentada resolució, Pla per a l'Adequació i Millora de Recursos Turístics, està destinat a les ajudes per a adequació i millora de recursos turístics.  
Segon. Amb diferents dates van tindre entrada en l'Agència Valenciana del Turisme diverses sol·licituds d'ajuda acollides a l'esmentat programa 1, que han donat lloc a la instrucció dels expedients que figuren en el document annex, adjunt a la present proposta de resolució.  
  
Tercer. D'acord amb el que establix l'article 8.4 de la resolució de convocatòria, s'ha reunit la Comissió d'Avaluació d'Ajudes, en sessió de data 29 d'abril de 2015, i ha adoptat, entre altres, els acords següents:  
  
1r. Aprovar la puntuació obtinguda per cada una de les sol·licituds que han sigut avaluades per l'òrgan instructor, d'acord amb els criteris de valoració establits per al programa 1, Pla per a l'Adequació i Millora de Recursos Turístics, de la Resolució de 28 de novembre de 2014, per la qual es regix la present convocatòria d'ajudes. De les 111 sol·licituds avaluades, la puntuació màxima obtinguda ha sigut de 9 punts i la mínima de 2 punts.  
2n. Aprovar el cost subvencionable determinat per l'òrgan instructor, després de l'anàlisi de l'actuació per a la qual se sol·licita ajuda.  
3r. Aprovar l'ordenació de les sol·licituds de major a menor puntuació.  
Una vegada aplicat el percentatge d'ajuda del 50 per cent sobre el cost subvencionable de cada una de les sol·licituds, de major a menor puntuació, per a calcular l'import de subvenció corresponent, amb el límit de 50.000 euros, establit en la convocatòria, ha resultat que la consignació pressupostària del programa, és a dir 972.000,00 euros, s'esgota en les sol·licituds que han obtingut 4,5 punts, sense que existisca crèdit suficient per a atendre-les.  
Per consegüent, de conformitat amb el que establix l'article 8.5 de la Resolució de 28 de novembre de 2014, les sol·licituds que han obtingut 4,5 punts s'han ordenat segons la puntuació obtinguda en el criteri «Caràcter turístic de l'entitat sol·licitant», persistint un empat entre sol·licitants que han obtingut 3 punts en el dit criteri, per la qual cosa s'han ordenat, així mateix, segons la puntuació obtinguda en el criteri «Recurs objecte de l'actuació». D'esta manera, el crèdit total adjudicat als sol·licitants que han quedat fins al lloc número 80, inclusivament, de l'orde de prelació ha ascendit a 971.062,90 euros, per este motiu no queda crèdit suficient per a atorgar subvenció al sol·licitant que ha quedat en el lloc número 81.  
4t.Com a resultat de tot el que s'ha exposat en els apartats anteriors, la comissió ha acordat informar favorablement la concessió de subvenció a les sol·licituds que han quedat fins al lloc número 80, inclusivament, de l'orde de prelació establit, les quals figuren en el document annex de la present proposta, en el qual consten el número d'ordenació, número d'expedient, nom del sol·licitant, CIF, actuació que s'ha de subvencionar, pressupost, cost subvencionable, import d'ajuda, puntuació obtinguda i observacions.  
5t. Traslladar els acords anteriors al director de l'Agència Valenciana del Turisme, el qual en compliment de l'article 8.7 de la Resolució de 28 de novembre de 2014, per la qual es convoquen les presents ajudes, emetrà la corresponent proposta de resolució.  
  
Fonaments de dret  
Primer. La Resolució de 28 de novembre de 2014, del president de l'Agència Valenciana del Turisme, per la qual es convoquen les ajudes 2015 de l'Agència Valenciana del Turisme, dirigides a les entitats locals de la Comunitat Valenciana; l'Orde 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores, per a la convocatòria i concessió d'ajudes per l'Agència Valenciana del Turisme; la Llei 38/2003, de 17 de novembre, General de Subvencions, i el seu reglament, aprovat pel Reial Decret 887/2006, de 21 de juliol, i la resta de normativa aplicable.  
  
Segon. La competència per a dictar la present proposta la té el director de l'Agència Valenciana del Turisme, d'acord amb les competències assignades per l'article 9 del Decret 209/2004, de 8 d'octubre, del Consell de la Generalitat, pel qual s'aprova el Reglament de l'Agència Valenciana del Turisme, així com l'article 8.7, de la Resolució de 28 de novembre de 2014, esmentada en el fonament primer.  
  
Tercer. L'article 55.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual s'establix que podran refondre's en un únic acte, acordat per l'òrgan competent, les resolucions administratives de la mateixa naturalesa, i s'especificaran les persones o altres circumstàncies que individualitzen els efectes de l'acte per a cada interessat.  
  
Quart. L'article 24.4 de la Llei 38/2003, de 17 de novembre, General de Subvencions, establix que s'haurà de notificar la proposta de resolució i concedir un termini de 10 dies per a la presentació d'al·legacions.  
  
Quint. L'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat que els actes administratius siguen objecte de publicació, amb efectes de notificació i així està previst en l'article 9.3 de la Resolució de 28 de novembre de 2014, per la qual es convoquen les presents ajudes.  
  
Vistos els anteriors antecedents de fet i fonaments de dret, es proposa:  
  
I. Concedir subvenció als sol·licitants de les ajudes corresponents al programa 1, Pla per a l'Adequació i Millora de Recursos Turístics, de la Resolució de 28 de novembre de 2014, per la qual es regix la present convocatòria, que es detallen en el document annex de la present proposta, amb indicació de l'actuació que s'ha de subvencionar i l'import de l'ajuda.   
L'efectivitat de les subvencions estarà subordinada al compliment de les condicions següents:  
a) La realització de l'activitat per a la qual es concedix subvenció serà d'exclusiva responsabilitat del beneficiari. Així mateix, aniran a càrrec seu els mitjans humans i materials que necessiten per al seu compliment.  
b) Correspon al beneficiari sol·licitar tots els permisos, autoritzacions i llicències que corresponguen a la naturalesa del projecte que s'ha d'incentivar.  
c) El beneficiari comunicarà a l'Agència Valenciana del Turisme l'obtenció o sol·licitud d'altres ajudes per a la mateixa finalitat procedents d'altres administracions o ens públics o privats.  
d) El beneficiari situarà de forma visible el distintiu en què es fa constar que el projecte ha comptat amb la col·laboració de l'Agència Valenciana del Turisme, segons model del Distintiu de la col·laboració de l'Agència Valenciana del Turisme, en actuacions del Pla per a l'Adequació i Millora de Recursos Turístics, disponible en l'adreça d'internet: http://www.turisme.gva.es/opencms/opencms/turisme/va/contents/subvencion/subvencion.html'tam=  
e) Qualssevol altres previstes en la Resolució de 28 de novembre de 2014, per la qual es convoquen les presents ajudes, en la Llei 38/2003, de 17 de novembre, General de Subvencions, entre estes les assenyalades en els articles 13 i 14 d'esta; en l'Orde 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme, així com en qualsevol altra disposició en vigor, aplicable a estes ajudes.  
f) Les presents ajudes es consideraran acceptades per cada un dels interessats si en un termini de 10 dies hàbils, a comptar a partir de la notificació de la present proposta, no han comunicat a l'Agència Valenciana del Turisme la seua renúncia a la subvenció. L'acceptació de la subvenció implicarà l'acceptació de la inclusió en la llista de beneficiaris que en el seu moment es publicarà en el Diari Oficial de la Comunitat Valenciana.  
g) La justificació de l'actuació objecte d'ajuda haurà de realitzar-se d'acord amb el projecte subvencionat i en els termes fixats en les esmentades Resolució de 28 de novembre de 2014 i en la resolució de concessió.  
h) El termini de presentació de la documentació justificativa finalitzarà el dia 30 d'octubre de 2015; l'actuació objecte d'ajuda haurà d'estar finalitzada en la dita data.  
La justificació de l'actuació s'efectuarà per mitjà de la presentació de la documentació que s'indica a continuació:  
1) Memòria o informe final del projecte executat amb descripció detallada de les activitats que s'hagen realitzat. La memòria haurà de contindre tota la informació necessària per a justificar satisfactòriament el compliment de les condicions imposades en la present convocatòria i en la resolució de concessió.  
Així mateix, haurà d'incloure justificació gràfica de l'actuació que acredite que esta s'ha realitzat de conformitat amb les especificacions i condicions establides en la resolució de concessió de l'ajuda.  
  
2) Factures originals justificatives del gasto realitzat o còpia compulsada d'estes. Les dites factures hauran d'ajustar-se a l'actuació subvencionada i al pressupost aportat en la sol·licitud d'ajuda. Així mateix, hauran de complir els requisits establits en l'article 6 del Reial Decret 1619/2012, de 30 de novembre, pel qual s'aprova el reglament que regula les obligacions de facturació (BOE 289, 01.12.2012), especialment el que preveu l'article 6.1.f, que establix que les factures hauran d'incloure el desglossament dels preus unitaris de les operacions.  
  
3) Certificat expedit pel secretari o interventor de l'entitat beneficiària, per mitjà de l'imprés que figura en l'annex II de la Resolució de 28 de novembre de 2014, per la qual es convoquen les presents ajudes i disponible en l'adreça d'internet http://www.gva.es/downloads/publicados/IN/25182\_BI.pdf, que acredite el compliment de les condicions imposades en la resolució de concessió i en el qual conste una relació classificada dels gastos i inversions de l'activitat, amb identificació del proveïdor i del document, el seu import, data d'emissió, així com de l'acte o acord de reconeixement de l'obligació de pagament per l'òrgan competent de les factures aportades per a la justificació dels mencionats gastos, amb indicació de l'aplicació econòmica del pressupost municipal en què s'ha contret el gasto.  
4) En cas que l'execució del projecte la realitze la mateixa entitat beneficiària, s'aportarà certificació del secretari o interventor, i es detallaran les persones, mesos i cost a càrrec de l'entitat, amb indicació del percentatge que resulte imputable al desenrotllament de l'actuació objecte de l'ajuda, així com còpies compulsades de les nòmines corresponents.  
5) Certificat del secretari de l'entitat beneficiària que acredite que en la contractació de l'actuació objecte d'ajuda que s'han seguit els procediments establits en la normativa aplicable en matèria de contractació pública (RDL 3/2011, de 14 de novembre, pel qual s'aprova el text refós de la Llei de Contractes del Sector Públic, i RD 817/2009, de 8 de maig).  
6) Declaració responsable sobre l'obtenció d'alguna altra ajuda d'ens públic o privat per a la mateixa actuació, en cas que s'haja produït variació respecte a la declaració aportada amb la sol·licitud, amb indicació de l'organisme concedent i l'import de l'ajuda.  
  
7) En cas que el projecte afecte elements patrimonials declarats bé d'interés cultural (BIC) o bé de rellevància local (BRL), s'aportarà un certificat que acredite que el projecte ha sigut autoritzat per la conselleria competent en matèria de patrimoni cultural.  
  
8) Material gràfic en què figure el distintiu on es fa constar que el projecte ha comptat amb la col·laboració de l'Agència Valenciana del Turisme, tal com establix l'article 11 de la Resolució de 28 de novembre de 2014, per la qual es convoquen les presents ajudes i al qual es referix l'apartat d) anterior.  
9) Qualsevol altra documentació exigida per l'Agència Valenciana del Turisme que es considere necessària per a verificar el grau d'execució efectiva de les actuacions subvencionades, i la seua adequació a la finalitat per a la qual es va concedir la subvenció.  
i) L'import que s'ha de justificar coincidirà, com a mínim, amb la totalitat del cost subvencionable. En cas que l'import de cost subvencionable justificat de manera conforme siga inferior al cost subvencionable establit en la resolució de concessió, l'import de l'ajuda que s'ha d'alliberar disminuirà en idèntica proporció, el qual donarà lloc a la pèrdua parcial del dret al cobrament de la subvenció.  
Sense perjuí de l'anteriorment exposat, aquells sol·licitants l'import de l'ajuda que s'ha d'alliberar ascendix a 50.000,00 euros, és a dir, el màxim fixat en la convocatòria, i el cost subvencionable de la qual s'ha establit en 100.000,00 euros, hauran de justificar la totalitat del pressupost de l'execució de l'actuació.  
j) En cas que el cost subvencionable justificat de manera conforme siga inferior a l'import mínim establit en la convocatòria, perquè l'actuació siga subvencionable, és a dir 3.000 euros, es produirà la perduda total del dret al cobrament de la subvenció concedida.  
k) L'alteració d'algunes de les característiques del projecte o activitat aprovats, l'incompliment de condicions i terminis establits en la resolució, la nul·la execució o execució parcial de la inversió, la falta o incompleta justificació de gastos efectivament realitzats, i la concessió després de la presentació de la sol·licitud d'altres ajudes públiques o privades que en el seu conjunt excedisquen l'import del cost subvencionable de l'actuació, podran donar lloc a la pèrdua del dret al cobrament total o parcial de la subvenció concedida.  
  
II. Publicar la present proposta en el Diari Oficial de la Comunitat Valenciana, amb efectes de notificació, i concedir un termini de 10 dies hàbils, a comptar a partir de l'endemà de ser publicada, per a la presentació d'al·legacions i posant de manifest l'expedient als interessats.  
  
  
València, 6 de maig de 2015.- El director de l'Agència Valenciana del Turisme: Sebastián Fernández Miralles.